Robert E. Lee

Si Robert Edward Lee (Enero 19, 1807 – Oktubre 12, 1870) 
ay isang heneral ng hukbo ng Kumpederadong mga Estado ng Amerika.  Pinamunuan niya ang Hukbo ng Hilagang Virginia noong kapanahunan ng Digmaang Sibil ng Amerika.  Itinuturing pa rin siyang isa sa mga magigiting na heneral ng Amerika, bagaman nagsimula lamang siya bilang isang inhinyero, na unti-unting tumaas sa hanay ng mga kawal.

Talambuhay 
Ipinanganak siya sa Stratford, sa tahanan ng mga Lee sa Westmoreland County, Virginia ng Estados Unidos noong 1807.  Mga magulang niya sina "Light-Horse Harry" Lee at Anne Hill Carter.  Isang heneral ni George Washington si Light-Horse Harry at isa ring dating gobernador ng Virginia.

Edukasyon 
Pagkaraan niyang mag-aral sa Alexandria, sa edad na 18, pumasok siya sa akademyang pangmilitar ng West Point.  Nagtapos siya mula sa akademya noong 1829.  Noong 1831, kung kailan isa na siyang tenyente, napangasawa niya si Mary Randolph Custis, isang apo ni Martha Washington.

Karera 
Nakilala siya noong panahon ng pakikidigma sa Mehiko (1846-48), kung kailan isa na siyang kapitan at inhinyero, dahil sa ipinakita niyang katapangan sa pook ng hidwaan.  Nang lumaon naging superintendente siya sa akademya ng mga militar at komandante ng Kagawaran ng Texas.  Naging koronel siya noong 1861.

Sanggunian 

Mga Amerikano